એ વાતમાં જરા પણ બે મત નથી કે ઇતિહાસ પર નજર ફેરવીએ તો રાહુલ ગાંધીનો વિજય નિશ્ચિત મનાય છે, કારણે કે 2004 અને 2009માં તેઓ ભારે બહુમતથી આ બેઠક પર વિજયી થયા હતા. તેમને આ બેઠક પર જીત મેળવવાનો વિશ્વાસ છે, પરંતુ સાથે જ હારવાનો ભય પણ તેમને અંદર ખાને સતાવી રહ્યો છે. મોદી દ્વારા અમેઠીમાં સભા કરીને રાહુલ ગાંધીના આ ભયને વધુ ઉજાગર કર્યો છે. મોદીએ અમેઠીમાં સ્મૃતિ ઇરાનીને પોતાની નાની બહેન ગણાવી ત્યાંના મતદાતાઓને લુભાવવાનો પ્રયાસ કર્યો હતો, સાથે જ મોદી વિકાસની વાતો કરતા હોવાથી અમેઠીની જનતા આ વખતે ભાજપ પર વિશ્વાસનો કળશ ઢોળે તો રાહુલ માતે મુશ્કેલી સર્જાઇ શકે છે, તેથી તેઓ મતદાન દરમિયાન અમેઠીમાં હાજર રહ્યાં છે.